open-index/open-wikipedia-markdown huggingface dataset:
Slayyyter

**קתרין גרייס גרנר** (באנגלית: **Catherine Grace Garner**; נולדה ב-17 בספטמבר 1996), הידועה בשם הבמה **סלייייטר** (**Slayyyter**), היא זמרת ופזמנואית אמריקאית. היא התחילה את הקריירה שלה באופן עצמאי באמצעות SoundCloud. מיקסטייפ הבכורה שלה שיצא לאור בשנת 2019. אלבום הבכורה שלה, *Troubled Paradise* יצא לאור ב-11 ביוני 2021 בהוצאת פאדר.

## ביוגרפיה
### ראשית חיים
גרנר נולדה בקירקווד שבמיזורי; פרבר בסנט לואיס, שם היא "חיה את כל חייה". היא למדה בבתי ספר פרטיים, ובהמשך המשיכה את לימודיה בבית הספר הציבורי, שם "הוצעו לה לראשונה שיעורי מוזיקה".

### 2017–2018: תחילת דרכה למוזיקה והוצאות סינגל ראשונות
גרנר למדה שנה בקולג' ולמדה באוניברסיטת מיזורי. הפעם היה "ניסוי יקר" בו החלה את דרכה כמוזיקאית, וכתבה "פופ-לו-פיי משנות ה-80" שהיא עצמה הפיקה וערכה, אך מעולם לא פרסמה. מאוחר יותר היא נשרה והתחייבה במלואה לקריירת המוזיקה שלה. משתפת הפעולה הנפוצה ביותר שלה, עיישה ארוטיקה, היא מלוס אנג'לס. האמנים נפגשו באמצעות הטוויטר, שם פיתחה גרנר לראשונה. האמן מזכה את סטן טוויטר  בקרדיטים על שהכיר לה את עיישה.

בשנת 2018, הוציאה סלייטר את הסינגלים "BFF", "Ghost", "Candy", "Alone", "Hello Kitty", "All I Want for XXXmas", "I'm High" ו-"Platform Shoes".

### 2019–2020: סינגלים, הסיור המיני ''Slayyyter''
ב-ינואר 2019, העלתה קטע של 14 שניות מהסינגל "Mine", אשר משך תשומת לב בטוויטר עם למעלה מ-200,000 צפיות, שיצא לאור ביום האהבה ותוך פחות מ-24 שעות הגיע למקום 38 במצעד הפופ של אייטונס בארצות הברית.

ביוני 2019, יצאה גרנר למסע הופעות הבכורה שלה, "The Mini Tour". הסיור החל ב-24 ביוני בעיר ניו יורק, והסתיים ב-27 ביולי בעיר הולדתה סנט לואיס.

ב-17 בספטמבר 2019, הוציאה גרנר לאור את המיקסטייפ שלה בשם *Slayyter*. המיקסטייפ הגיע לשיא במקום ה-4 במצעד הפופ האמריקני של אייטונס, ובמקום 14 במצעד אלבומי אייטונס בארצות הברית. באפריל 2020, הוציאה גרסת רמיקס לסינגל "Gimme More" של הזמרת בריטני ספירס בעמוד הסאונדקלוד. באוקטובר ונובמבר הוציאה את הסינגלים "Self Destruct" ו-"Throatzilla.

### 2021–הווה: ''Troubled Paradise''
ב-22 בינואר 2021, הכריזה גרנר על צאת אלבום הבכורה שלה *[[Paradise Troubled]]*, שיצא לאור ב-11 ביוני. באותו פורסום נחשפה גם עטיפת האלבום ורשימת הרצועות.

ב-26 בינואר, אישרה היידי מונטג באמצעות טוויטר כי היא תשתף פעולה עם סלייטר. ב-26 בפברואר, הוציאה את השיר "Clouds".

ב-9 באפריל, הוציאה גרנר את הסינגל "Cowboys". כעבור כחודש, הוציאה את הסינגל "".

## חיים אישיים
גרנר הצהירה בפומבי שהיא דו-מינית.

## דיסקוגרפיה
### אלבומי אולפן
* 2021: *[[Troubled Paradise]]*
* 2023: *[[Starfucker]]*
* 2026: Worst Girl in America

### מיקסטייפ
* 2019: *Slayyyter*

## קישורים חיצוניים

* 

## הערות שוליים

קטגוריה:פזמונאים להט"בים
קטגוריה:זמרים להט"בים אמריקאים
קטגוריה:ביסקסואליות
קטגוריה:זמרות פופ אמריקאיות
קטגוריה:אמריקאים שנולדו ב-1996
קטגוריה:אמריקאיות שנולדו ב-1996
עונת 1980/1981 בליגת העל ההולנדית

**עונת 1980/1981** הייתה העונה ה-25 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה א.ז 67 באליפות הליגה. אקסלסיור רוטרדם ווחנינגן ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו וחנינגן ופ.צ חרונינגן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1980
קטגוריה:תחרויות כדורגל ב-1981
קטגוריה:1980 בהולנד
טואומו רוטו

**טואומו רוּטוּ** (בפינית **Tuomo Ruutu**, נולד ב-16 בפברואר 1975 בונטה, פינלנד) הוא שחקן הוקי קרח מקצועני בעמדת חלוץ קיצוני שמאלי, ששיחק בקבוצות ה–NHL ושחקן נבחרת פינלנד.

לטואומו שני אחים, יארקו ומִיקּוֹ, המשחקים גם הם הוקי קרח מקצועני. יארקו משחק ב–NHL ושיחק יחד עם אחיו בנבחרת פינלנד.

טואומו רוטו התחיל לשחק הוקי קרח בליגה הפינית. בשנת 2000 הוא היה חבר של נבחרת פינלהד הצעירה שזכתה באליפות העולם עד גיל 18. בדראפט 2001 הוא נבחר על ידי קבוצת שיקגו בלאקהוקס במקום התשיעי. הוא שיחק בקבוצה מספר עונות עד שעבר לקרוליינה הוריקנס בעונת 2007/2008. בעונת 2014 רוטו עבר לניו ג'רזי דווילס. בשנת 2016 הוא חזר לאירופה והתחיל לשחק בשווייץ. בשנת 2017 הוא סיים את הקריירה המקצועית.

טואומו רוטו היה שחקן בולט בנבחרת פינלנד. הוא השתתף איתה במשחקים אולימפיים וזכה באליפות העולם בשנת 2011.
## קישורים חיצוניים

קטגוריה:שחקני הוקי קרח פינים
קטגוריה:שחקני הוקי קרח באולימפיאדת סוצ'י (2014)
קטגוריה:שחקני הוקי קרח באולימפיאדת ונקובר (2010)
קטגוריה:פינים שנולדו ב-1983
תחנת לוביאנקה

**תחנת לוביאנקה** (ברוסית: **Лубянка**) היא תחנת הרכבת התחתית של מוסקבה בקו סוקולניצ'סקאיה. תחנת לוביאנקה נפתחה תחת השם "דזרז'ינסקאיה", כחלק מקטע ההשקה הראשון של המטרו של מוסקבה.

התחנה ממוקמת בנפת טברסקוי ויש גם יציאות לנפות משצ'אנקה, בסמאני, וקראסנוסלסקי.

תחנת לוביאנקה נפתחה ב-15 במאי 1935, והיא ממוקמת מתחת לכיכר לוביאנקה וקרויה על שמה.

ב-2010 אירע בתחנה פיגוע כחלק מסדרת הפיגועים במוסקבה.

## גלריה

קובץ:Moscow NovayaSquare2 6204.jpg|לובי התחנה  
קובץ:2015 St. Regis Moscow Nikolskaya 01.jpg|לובי התחנה ממוקם בכיכר לוביאנקה


## קישורים חיצוניים

## הערות שוליים

לוביאנקה
בית סוהר פלורידה

**בית סוהר פלורידה** (באנגלית: **Florida State Prison**) הוא מוסד כליאה, השוכן במחוז מריון שבפלורידה. הוא מנוהל על ידי מחלקת בתי הכלא של מדינת פלורידה.
## היסטוריה
בית הכלא הוקם בשנת 1961, אך הבנייה נמשכה עד לשנת 1968. המתקן יכול לאכלס 1400 אסירים והוא בין מתקני כליאה הגדולים בפלורידה. המתקן הוקם כאגף המזרחי של בית הסוהר המדינתי הקיים, והחל משנת 1972 הוא פועל ככלא נפרד.

בכלא קיים אגף לנידונים להוצאה להורג לגברים (בבית הסוהר לוול הסמוך מוחזקות אסירות נידונות למוות). עד לשנת 2000, ההוצאות להורג בוצעו על ידי כיסא חשמלי, ומשנת 2000 בזריקת רעל.

בין הרוצחים שהוצאו להורג בכלא נמנים טד בנדי, מרטין גרוסמן, תומאס נייט, רוברט לונג, אוסקר ריי בולין, גרנט אמאטו ועוד.

ג'רארד ג'ון שייפר נידון למאסר עולם ונרצח בבית הסוהר על ידי אסיר אחר.

## קישורים חיצוניים
* 

פלורידה
קטגוריה:פלורידה: מבנים
מוריץ דסאואר

**מוריץ דסאואר** (בהונגרית: **Dessauer Móric**; בלטונפקאיאר, 24 במאי 1842 – מיינינגן, 27 באפריל 1895) היה רב הונגרי ועיתונאי. היה חבר באגודת העיתונאים ההונגרית.

## ביוגרפיה
מוריץ דסאואר היה בנו של הרב גבריאל דסאואר. למד תחילה בישיבות בסקשפהרוואר ותלמוד בווארפלוטה, אחר כך קיבל סמיכה לרבנות בבית המדרש לרבנים בברסלאו ודוקטורט בפילוסופיה באוניברסיטה. תחילה הפך לרב מחוזי בקטן ומשנת 1881 במיינינגן.

## עבודותיו
* Spinoza und Hobbes; Begründung ihrer staats- und Religionstheorien durch ihre philosophischen Systeme (Breslau, 1868) ---ספינוזה והובס; מבוא לתיאוריות הממלכתיות והדתיות של המערכת הפילוסופית (ברסלאו, 1868)
* Daniel, in sieben Kanzelreden für das Neujahrs- und Versöhnungsfest (u. o. 1875)
* Des Sokrates der Neuzeit und sein Gedankenschatz; Sämmtliche Schriften Spinozas gemeinverständlich und kurz gefasst (Köthen, 1878)
* Der deutsche Plato; Erinnerungsschrift zu Moses Mendelssohn 150-jährigen Geburstage (Berlin, 1879)
* Blüthen und Knospen der Humanität a Zeit von Reuchlin bis Lessing (ציריך, 1881)
* Humanität und Judentum (Leipzig, 1885). --- מדעי הרוח ושיפוט (לייפציג, 1885).

## לקריאה נוספת

* לקסיקון יהודי הונגרי. 1929. עורך פטר אויווארי. מוריץ דסאואר
* דסאואר מוריץ. אינדקס ביוגרפי הונגרי. המוזיאון הספרותי פטפי.

## ראו גם
* פאל גויאש: חייהם ויצירותיהם של סופרים הונגרים. 1944-1939
* לאסלו סגי: סטודנטים הונגרים באוניברסיטאות ומכללות גרמניות 1789–1919 .בודפשט. ארכיונים של אוניברסיטת אטווש לוראנד, 2001
* צ'אבה נאג': לקסיקון ספרות המהגרים ההונגרית. מוזיאון ספרותי ומרכז לספרות עכשווית, 2000

קטגוריה:רבנים הונגרים
קטגוריה:עיתונאים יהודים הונגרים
קטגוריה:בוגרי בית המדרש לרבנים בברסלאו
קטגוריה:רבנים נאולוגים
קטגוריה:משפחת דסאואר
קטגוריה:הונגרים שנולדו ב-1842
קטגוריה:נפטרים ב-1895
טאבריצ'סקויה

**טאבריצ'סקויה** (ברוסית: **Таврическое**) היא עיירת עובדים  ברוסיה במחוז אומסק.

## היסטוריה
בין השנים 1898–1899 לאומסק הגיעו גששים מטאבריה. גששים אלו קיבלו היתר להתיישב בחלקת אדמה דרומית לאומסק. שנת ייסוד של טאבריצ'סקויה נחשבת שנת 1900. בשנת 1903 בכפר היו 91 בתי אב.

ב-1929 הפך לקולחוז **וילנה גרומדה** (ב-1931 פוצל לשני קולחוזים). ב-1938 טאבריצ'סקויה חוברה טלגרפית עם אומסק.

ב-1969 קיבלה מעמד של מושבת פועלים.

## אוכלוסייה
אוכלוסיית טאבריצ'סקויה לפי שנים:

קטגוריה:מחוז אומסק: יישובים
קטגוריה:יישובים שהוקמו ב-1900
רוברט סוויין גיפורד

**רוברט סוויין גיפורד** (באנגלית: **Robert Swain Gifford**; 23 בדצמבר 1840 – 15 בינואר 1905) היה צייר נוף אמריקאי. הוא הושפע מאסכולת ברביזון.

## ביוגרפיה
גיפורד נולד באי נונאמסט, בארכיפלג איי אליזבת במסצ'וסטס. כשהיה בן שנתיים עבר עם משפחתו לאזור ניו בדפורד, ושם למד בבתי ספר ציבוריים. כשגיפורד היה נער, הצייר ההולנדי אלברטוס ואן בסט הגיע לניו בדפורד, והשניים שיתפו פעולה בציורי ספינות.

גיפורד פתח סטודיו בבוסטון בשנת 1864. שנתיים לאחר מכן עבר לעיר ניו יורק. בשנת 1867 הוא מונה כחבר באקדמיה הלאומית לעיצוב ובשנת 1878 הוא הפך לחבר מלא. הוא טייל וצייר באורגון ובקליפורניה, ולאחר מכן נסע לאירופה, שם ביקר בבריטניה, צרפת, איטליה וספרד. לפני שחזר לארצות הברית נסע למרוקו ולמצרים. אליו הצטרפו אמנים אחרים כמו לואי קומפורט טיפאני, וציירו כמה נושאים באותם אזורים.

חלק ניכר מעבודותיו מתמקד בנופיה של ניו אינגלנד. הוא, יחד עם בני דורו הוויקטוריאניים מאסכולת ההרים הלבנים ואסכולת נהר הדסון, סייעו להנציח את הצוקים המרשימים של גרנד מנאן במפרץ פונדי. ציורו מהאי, פטס קוב, ממחיש את יצירתו הימית הטובה. בשנת 1867 הוא נבחר לאקדמיה הלאומית לעיצוב כחבר עמית והיה חבר מלא בשנת 1878.

בשנת 1876 הוא זכה במדליית התערוכה בתערוכת המאה בפילדלפיה ובתערוכה הבינלאומית בפריז בשנת 1889.

גיפורד נפטר בביתו בעיר ניו יורק בשנת 1905. בשנת 1899 הוא היה אמן במשלחת המפורסמת של הרימן באלסקה.

חלק מיצירותיו תלויות בגלריות הבולטות ביותר בארצות הברית, כולל המוזיאונים לאמנויות יפות בסן פרנסיסקו, מוזיאון המטרופוליטן לאמנות, ניו יורק, ומוזיאון סמית'סוניאן האמריקאי לאמנות, בוושינגטון הבירה.

## גלריה

File:Brooklyn Museum - Seconnet Rock, New Bedford, Massachusetts - Robert Swain Gifford - overall.jpg

File:Brooklyn Museum - The Coast of New England - Robert Swain Gifford - overall.jpg

File:Brooklyn Museum - Trees and Meadow - Robert Swain Gifford - overall.jpg

File:WLA brooklynmuseum The Coast of New England.jpg

File:Gifford, Robert Swain — The Wreckers — 1877.jpg

File:American painters- with eighty-three examples of their work engraved on wood (1879) (14584116267).jpg

File:Robert Swain Gifford, Neapolitan Fishing Boats Returning Home, 1884, NGA 148844.jpg

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ציירים אמריקאים
קטגוריה:אמריקאים שנולדו ב-1840
קטגוריה:אמריקאים שנפטרו ב-1905
אדוארד למסון הנרי

**אדוארד למסון הנרי** (באנגלית: **Edward Lamson Henry**; 12 בינואר 1841 – 9 במאי 1919), היה צייר ז'אנר אמריקאי.

## ראשית חייו
הנרי נולד בצ'ארלסטון שבקרוליינה הדרומית. הוריו נפטרו כשהוא היה בגיל שבע, והוא עבר להתגורר אצל בני דודיו בניו יורק. הוא החל ללמוד ציור באקדמיה לאמנויות היפות בפנסילבניה (PAFA) בפילדלפיה. בשנת 1860 נסע לפריז, שם למד אצל שארל גלייר וגוסטב קורבה, בערך באותה תקופה יחד עם קלוד מונה, פייר-אוגוסט רנואר, פרדריק באזיל ואלפרד סיסלי.

בשנת 1862 הוא שב לארצות הברית, שם שימש כפקיד באוניית תובלה של האיחוד במלחמת האזרחים האמריקאית. לאחר המלחמה הוא חזר לצייר, עם עבודות רבות בהשראת קורותיו במלחמה. הוא עבר לבניין הסטודיו ברחוב העשירי בגריניץ' וילג', שם היה גם לוינסלו הומר סטודיו.

בשנת 1869 נבחר הנרי לאקדמיה הלאומית לעיצוב, ניו יורק.

הוא נפטר בביתו באלנוויל, ניו יורק ב־9 במאי 1919.

## יצירה
ציוריו מתמקדים בסצנות מחיי היומיום, אירועים בחיי הכפר ותמות הקשורות בתחבורה של המאה התשע-עשרה. בין יצירותיו הידועות ביותר ניתן למנות כמה מסעות מוקדמים ברכבת, והוא הנציח תקריות ואירועים בפירוט רב.

הנרי היה חבר באגודה ההיסטורית בניו יורק. בגלל תשומת לבו הרבה לפרטים, בני תקופתו התייחסו לציוריו כאל שחזורים היסטוריים אותנטיים.

בשנת 1884 עברו הנרי ואשתו פרנסס ליווינגסטון וולס לעיירה קרגסמור בהרי קטסקיל שבאפסטייט ניו יורק, שם עזרו בהקמת כפר אמנים. הנרי רכש אוסף גדול של עתיקות, תמונות ישנות ומגוון יצירות אמריקאיות, שעסרו לו להעשיר את הידע הנחוץ לציוריו.

"הציורים ההיסטוריים" של הנרי תיארו לעיתים קרובות את אמריקה האידילית והחקלאית, כזו שלא הוטרדה יחסית ממלחמת האזרחים או מהתגברות התיעוש, העיור וההגירה בתקופתו.

ציוריו של הנרי היו פופולריים ביותר במהלך חייו. פרופסור לאמנות ויליאם ט. אודל כתב על מורשתו, "אולי אף אמן לא תיאר בצורה כה עקבית את פולחן הנוסטלגיה האמריקאי ברבע האחרון של המאה ה-19 כמו אדוארד למסון הנרי."

## גלריה

File:Edward Lamson Henry - The Message - 2003.279 - Fogg Museum.jpg

File:Edward Lamson Henry - Can They Go Too.JPG

File:Edward Lamson Henry - The 945 Accommodation.JPG

File:Henry-Kept In.jpg

File:First Railroad Train.png

File:Off the Main Road by Edward Lamson Henry, 1897, oil on canvas - New Britain Museum of American Art - DSC09404.JPG

File:Nearing the Bend by Edward Lamson Henry, pencil and watercolor.jpg


## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים  
קטגוריה:ציירים אמריקאים
קטגוריה:אמריקאים שנולדו ב-1841
קטגוריה:אמריקאים שנפטרו ב-1919
גבריאל דסאואר

**גבריאל דסאואר** (בהונגרית: **Dessauer Gábriel**; ניטרה, 1805 – בלטונפקיאר, 1 ביוני 1878) היה רב הונגרי, משורר. שנים מבניו יוליוס דסאואר ומוריץ דסאואר היו רבנים אף הם.

## ביוגרפיה
הרב גבריאל דסאואר היה תלמידו של הרב משה סופר (החתם סופר) ראש ישיבת פרשבורג (בהונגרית: פוז'ון, בסלובקית ברטיסלאבה) והרב הראשי של ברטיסלאבה. לאחר הסמיכה לרבנות פעל כרב דסאואר ביישוב הקטן בלטונפקאיאר בהונגריה על שפת אגם בלטון במשך ארבעים שנה. הוא היה תאולוג מעולה וחוקר יהדות משכיל.

## עבודותיו
* Das Buch Hiob. Übersetzt und commentiert (Pressburg, 1838)
* יד גבריאל (1838), הסבר שנכתב ליורה דעה
* האריאל (בודה, 1859), אשר מסביר את תורתו של הרב בר חנא, סופר תלמודי.
* שירי זימרה, הסבר על חלק מספר בראשית
* דגל הלוי

אוסף הדרשות שלו הופיע גם תחת השם Homiletische Skizzen (בודה, 1862). הוא גם כתב שירים עבריים. בניו היו מוריץ דסאואר, רב במיינינגן, והרב יוליוס דסאואר סופר תאולוגי.

## ראו גם
* פאל גויאש: חייהם ויצירותיהם של סופרים הונגרים. 1944-1939.
* לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הממשלים המקומיים של מחוז וספרם, 1998

## לקריאה נוספת
* לקסיקון יהודי הונגרי. 1929. עורך פטר אויווארי. גבריאל דסאואר

## קישורים חיצוניים
* 

קטגוריה:רבנים הונגרים
קטגוריה:תלמידי החתם סופר
קטגוריה:מתרגמי התנ"ך
קטגוריה:משפחת דסאואר
קטגוריה:משוררים יהודים הונגרים
קטגוריה:הונגרים שנולדו ב-1805
קטגוריה:נפטרים ב-1878
תחנת קייבסקאיה (קו ארבטסקו-פוקרובסקאיה)

**קייבסקאיה** (ברוסית: **Киевская**) היא תחנת הרכבת התחתית של מוסקבה בקו ארבטסקו פוקרובסקאיה.

תחנת קייבסקאיה נפתחה ב-5 באפריל 1953, והיא קרויה על שם תחנת הרכבת קייבסקי. 

התחנה ממוקמת ברובע דורוגומילובו, והיא מקושרת במעבר עם שתי תחנות בשם זהה, אחת בקו פיליובסקאיה, והשנייה בקו קולצביה.

עיצוב התחנה מוקדש לאוקראינה הסובייטית ולאיחודה מחדש של אוקראינה עם רוסיה באמצע המאה ה-17. התחנה מעוטרת במספר רב של ציורים.

## קישורים חיצוניים

## הערות שוליים

קייבסקאיה
גנגסטרים על אמת

**גנגסטרים על אמת** הוא אלבום האולפן השלישי של צמד הזמרים-יוצרים והמפיקים המוזיקליים הישראלים אמיר ובן. האלבום יצא לאור ב-31 במאי 2021.

מתוך האלבום יצאו כסינגלים "תל אביב זה אני ואת", "מחר מחר", "תקופות" ו"ספסלים", כשהראשון זכה להצלחה רבה במצעדי המוזיקה. באלבום זה, הצמד שיתף פעולה עם זמרים כמו עדי אולמנסקי, רוני דלומי, האחיות כרקוקלי, דני בסן וג'יין בורדו.

## רקע והפקה
כל שירי האלבום הופקו על ידי אמיר ובן, שהיו אחראים גם על מרבית המילים והלחן, אף על פי שהיו שותפים בו אומנים אחרים לכתיבה והלחנה של שירים באלבום.

## הוצאה
ב-22 באפריל, הצמד הודיע דרך הרשת החברתית פייסבוק על השקת האלבום בנוסף למופע השקה לאלבום זה אשר יתקיים במועדון הבארבי בתל אביב ב-12 ביולי.

ב-10 ביוני, נודע על שני מיקומים נוספים שבהם יתקיים מופע השקת האלבום, בנוקטורנו, ירושלים ב-31 ביולי ובפאב הפרה, שבי ציון ב-7 באוגוסט.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
Investec

**אינווסטק** (באנגלית: **Investec**) היא קבוצת בנקאות דרום אפריקאית-בריטית, המספקת שירותי אשראי, השקעות וניהול נכסים ללקוחות באירופה, דרום אפריקה ואסיה.

נכון לשנת 2020 מעסיקה החברה כ-8,700 עובדים ונסחרת בבורסה לניירות ערך בלונדון תחת השם INVP ובבורסה של יוהנסבורג תחת השם INL.

מטה החברה הראשי נמצא בעיר לונדון, בריטניה ומטה נוסף בסנדון, דרום אפריקה.

## היסטוריה
אינווסטק הוקמה בשנת 1974 ביוהנסבורג על ידי לארי נסטאדט (Larry Nestadt), ארול גרולמן (Errol Grolman) ויאן קנטור (Ian Kantor) במטרה לספק שירותי החכר ומימון.

בשנת 1980 קיבלה החברה את הרישיון הבנקאי שלה.

בשנת 1986, התמזגה עם חברת מטבורד אחזקות (Metboard Holdings) והחלה להיסחר בבורסה לניירות ערך בדרום אפריקה תחת השם INL.

בשנת 1988, בוטל המיזוג והחברה הפכה לקבוצת ניהול ואחזקות פרטית תחת השם Investec Group Limited.

בשנת 1990, רכשה את חברת המימון רייכמנס לימיטד (Reichmans Limited) ואת חברת ניהול הנכסים איי. קופר (I. Kuper & Company).

בשנת 1991, הקימה את חברת ההשקעות Investec Management Asset Management בדרום אפריקה.

בשנת 1992, רכשה את חברת אלייד טראסט בנק (Allied Trust Bank Limited) בסכום שלא פורסם.

בינואר 1997 הבנק רכש את בנק כללי מישראל, שמו שונה ל"בנק אינווסטק-כללי בע"מ", ובשנת 2000 ל"בנק אינווסטק (ישראל) בע"מ".

בשנת 1998, רכשה את חברת גינס מהון (Guinness Mahon) ואת הנדרסון קרוסטווייט (Henderson Crosthwaite) תמורת 95 מיליון ליש"ט.

בשנת 2002, החלה להיסחר בבורסה לניירות ערך של לונדון.

בשנת 2005, מכרה החברה את פעילות אגף סוכני הבורסה שלה לחברת רנסבורג (Rensburg) כשהיא שומרת על כ-47.7 אחוזים מהשליטה בגוף המשולב.

בשנת 2007, רכשה את קבוצת קנסיגטון (Kensington Group plc).

בשנת 2010, מכרה אינווסטק את שאר מניותיה בחברת רנסבורג שפרדס.

בחודש יוני 2012, רכשה את חברת הברוקרים האירית NCB, תמורת כ-32 מיליון אירו.

בחודש דצמבר 2017, רכשה את חברת עמיקוס פיננסים (Amicus Finance) ומיתגה אותה מחדש תחת השם Investec Capital Solutions.

בחודש ספטמבר 2018, הודיעו מנהלי החברה על שינוי אסטרטגי והצהירו שחברות ההשקעות Investec plc ו-Investec Limited ינוהלו ויעבדו כישויות נפרדות.

בחודש מרץ 2020, פורקה חברת הניהול והוקמה מחדש תחת השם Ninety One plc כאזכור לשנה בה נוסדה חברת ההשקעות בדרום אפריקה.

## קישורים חיצוניים

*   
* מניית Investec: דוח רווח והפסד, באתר Investing.com
* 
*בנק אינווסטק (ישראל) בע"מ: תמצית דוחות כספיים ליום 30 ביוני 2004
*בנק אינווסטק (ישראל) בע"מ: סקירת הנהלה על מצבו העסקי שלה הבנק ותוצאות פעולותיו

## הערות שוליים

קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
קטגוריה:חברות פיננסיות
קטגוריה:חברות הנסחרות ביותר מבורסה אחת
טיק, טיק... בום! (סרט)

**טיק, טיק... בום!** (באנגלית: ****) הוא סרט דרמה מוזיקלי אמריקאי משנת 2021. את הסרט, המבוסס על המחזמר הסמי-אוטוביוגרפי באותו השם מאת ג'ונתן לארסון, ביים לין-מנואל מירנדה בפרויקט הביכורים שלו כבמאי, ומככבים בו אנדרו גארפילד, ונסה הדג'נס, אלכסנדרה שיפ, רובין דה חסוס, ג'ושוע הנרי, ג'ודית לייט ובראדלי ויטפורד.

בכורת הסרט הייתה בפסטיבל הקולנוע העצמאי של מכון הסרטים האמריקאי ב-10 בנובמבר 2021, וב-12 בנובמבר יצא לאקרנים בבתי קולנוע נבחרים וב-19 בנובמבר 2021 עלה לשירות נטפליקס ברחבי העולם.

הסרט קיבל שתי מועמדויות בטקס פרסי אוסקר ה-94 שחל ב-27 במרץ 2022; לשחקן הטוב ביותר ופרס אוסקר לעריכה הטובה ביותר.

עבור תפקידו בסרט, זכה אנדרו גארפילד בפרס גלובוס הזהב לשחקן הטוב ביותר - סרט קומדיה או מוזיקלי, והסרט עצמו קיבל מועמדות לפרס גלובוס הזהב לסרט הטוב ביותר - קומדיה או מוזיקלי בטקס פרסי גלובוס הזהב ה-79.

## תקציר העלילה
עלילת הסרט מגוללת את קורותיו של מלחין שאפתן העובד בתיאטרון, הסובל ממשבר אמצע החיים בעודו מתקרב ליום הולדתו ה-30 ועודנו מרגיש רחוק מהגשמת חלומו הגדול.

## צוות השחקנים והדמויות
* אנדרו גארפילד – **[[ג'ונתן לארסון]]**
* אלכסנדרה שיפ – **סוזן וילסון, חברתו של ג'ונתן ורקדנית לשעבר.**
* רובין דה חסוס – **מייקל**
* ונסה הדג'נס – **קרסה ג'ונסון**
* ג'ושוע הנרי – **[[רוג'ר בארט]]** (אנ')
* ג'ונתן מארק שרמן - **אירה ויצמן**
* מקיילה ג'יי רודריגז - **קרולין**
* בן לוי רוס - **פרדי**
* ג'ודית לייט – **רוזה סטיבנס**
* בראדלי ויטפורד – **[[סטיבן סונדהיים]]**
* לורה בנאנטי - **ג'ודי רייט**
* דניאל פרלנד - **קים**
* אוטקארש אמבודקאר - **טוד**
* ריצ'רד קיינד - **וולטר בלום**
* ג'ואנה פ. אדלר – **מולי**
* נואה רובינס – **סימון**
* ג'ואל גריי - **שחקן תיאטרון מוכר**

## הפקה
### פיתוח וליהוק
ביולי 2018, הוכרז כי פרויקט הביכורים של לין-מנואל מירנדה כבמאי קולנוע יהיה עיבודו הקולנועי של מחזמר "טיק, טיק... בום!", אותו יפיקו חברת "Imagine Entertainment" והמפיקה ג'ולי הו, ותסריטו ייכתב על ידי התסריטאי סטיבן לוונסון, שהיה אף אמון על כתיבת התסריט ל"אוון הנסן היקר".

ביוני 2019, נמסר כי שירות הזרמת המדיה "נטפליקס" רכשה את זכויות הפצת הסרט, ושאנדרו גארפילד הוא הבחירה המובילה לגילום התפקיד הראשי. באוקטובר 2019, אושר רשמית שגארפילד לוהק לתפקיד הראשי. בנובמבר 2019, אושר ליהוקם של אלכסנדרה שיפ, ונסה הדג'נס ורובין דה חסוס לצוות השחקנים. בינואר 2020, אושר ליהוקם של ג'ושוע הנרי, ג'ודית לייט ובראדלי ויטפורד לצוות השחקנים.

בינואר 2020, הוכרז גם כי על עבודת הכוריאוגרפיה עבור הסרט יהיה אמון הכוריאוגרף ראיין הפינגטון.
### צילומים
צילומי הסרט החלו במרץ 2020, והסתיימו בנובמבר 2020. באפריל 2020, צילומי הסרט הושבתו בעקבות התפרצות מגפת הקורונה, אך התחדשו באוקטובר 2020.

## הפצה
ב-10 ביוני 2021 הופץ הקדימון הראשון של הסרט, שאישר כי הסרט יעלה לשידור בנטפליקס ולאקרנים בבתי קולנוע נבחרים בשלהי שנת 2021.

## קישורים חיצוניים

#### ביקורות
* 
* 

## הערות שוליים

קטגוריה:סרטי 2021
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטים מוזיקליים אמריקאיים
קטגוריה:סרטים מבוססי מחזות זמר
קטגוריה:סרטים על סופרים
קטגוריה:ניו יורק בקולנוע
קטגוריה:נטפליקס: סרטים
קטגוריה:סרטים על תיאטרון
ג'וזף מורלי

**ג'וזף ד. מורלי** (באנגלית: **Joseph D. Morelle**; נולד ב-29 באפריל 1957) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-25 של מדינת ניו יורק. מורלי, חבר המפלגה הדמוקרטית, כיהן טרם היבחרו אל הקונגרס האמריקאי כחבר האספה המדינתית של ניו יורק בשנים 1991–2018, שם היה בחמש השנים האחרונות לכהונתו מנהיג סיעת הרוב.

## ביוגרפיה
מורליי נולדה ביוטיקה שבמדינת ניו יורק, בנם של גילברט וג'ולייט מורליי. אביו היה יוצא מלחמת קוריאה, טכנאי חימום וקירור וחבר ותיק-שנים באיגוד השרברבים ומתקיני צנרת תעשייתית. ג'ו ושלושת אחיו התחנכו על ברכי הנצרות הקתולית, וגדלו ביישוב אירונדקויט (Irondequoit). אחרי שלמד בית הספר התיכון איסטרידג', השלים בשנת 1986 לימודי תואר ראשון מאוניברסיטת המדינה של ניו יורק בג'ניסיאו. בראשית חייו היה מורליי מנהל מכירות של בית עסק לניקוי יבש שפעל כמכבסה. את דרכו הפוליטית החל כנציג למתן שירות ועוזר פרלמנטרי באולבני לצד ג'ון ד. פרי, חבר הסנאט של ניו יורק. מורלי, חבר המפלגה הדמוקרטית זה מכבר, הצטרף לראשונה אל הזירה הפוליטית בעצמו בגיל 24, כשהתמודד למושב בבית המחוקקים של מחוז מונרו. בניסיונו הראשון לנצח את יריבו כשל, אך בבחירות 1983 הצליח לגבור עליו ונבחר למשרה הציבורית. מורלי נבחר פעם נוספת בטרם התמודד אל בית המחוקקים המדינתי בניו יורק.

מורלי נבחרה לראשונה אל האספה המדינתית של ניו יורק  בשנת 1990. במהלך כהונתו באספה המדינתית חיבר מורלי למעלה ממאתיים חוקים, כולל רפורמות משמעותיות במערכת שיפוי ופיצוי עובדים, חוקים לחיוב הצבת גלאי פחמן חד-חמצני בבתי מגורים, החמרת תקנות המגדירות ארגוני צדקה, הגנה על קשישים וחולים המתגוררים בבתי אבות או מקבלים טיפול רפואי ביתי, וחקיקות המרחיבות את הפטור ממס מקרקעין של אזרחים ותיקים. הוא נתן את חסותו להצעות חוק הפוטרות חיילים משוחררים מדמי רישוי מדינתיים מסוימים, המגנות על אתרי הקבר שלהם ומסייעות להם בתהליך הגשת בקשה לשירות ציבורי. בינואר 2001 מונה מורלי ליושב ראש הוועדה הקבועה של האספה לפיתוח תיירות, אומנות וספורט. הוא עבד עם מנהיגים קהילתיים לפיתוח רוצ'סטר כמרכז לתיירות ואמנויות במערב מדינת ניו יורק.

לאחר מותה של חברת הקונגרס לואיז סלוטר בעודה מכהנת, הודיע מורלי על התמודדותו לייצוג מחוז הקונגרס ה-25 של מדינת ניו יורק בבית הנבחרים של ארצות הברית. ב-28 ביוני 2018 זכה במועמדות המפלגה הדמוקרטית לקראת הבחירות המיוחדות. ב-6 בנובמבר התמודד מורלי בשתי מערכות בחירות: בחירות מיוחדות למילוי החודשיים האחרונים לתקופת הכהונה ה-16 של סלאוטר המנוחה ב, ובחירות רגילות לתקופת כהונה מלאה בת שנתיים. הוא ניצח בשתיהן כשגבר על ג'ים מקסוול, מועמד המפלגה הרפובליקנית. מורלי הושבע לתפקידו ב-13 בנובמבר 2018.

בבחירות 2020 נבחר מורלי פעם נוספת אל בית הנבחרים. ב הוא חבר בוועדת התקציב, בוועדת החינוך והעבודה, בוועדת הכוחות המזוינים ובוועדת הכללים של בית הנבחרים.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:חברי בית המחוקקים המדינתי של ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1957
תחנת פרוספקט מירה (קו קולצביה)

**פרוספקט מירה** (ברוסית: **Проспект Мира**) היא תחנת הרכבת התחתית של מוסקבה בקו קולצביה.

תחנת פרוספקט מירה נפתחה ב-30 בינואר 1952, והיא קרויה על שם שדרת פרוספקט מירה. 

התחנה ממוקמת ברובע משצ'אנסקי, לא רחוק מקומפלקס הספורט אולימפיסקי.

עד 20 ביוני 1966 התחנה נקראה "בוטניצ'סקי סאד", על שם גן בוטני של אוניברסיטת מוסקבה הנמצא בקרבה.

## גלריה

קובץ:Moscow MiraProspekt asv2018-09 img3.jpg|כניסה לתחנה 


## קישורים חיצוניים

## הערות שוליים

פרוספקט מירה
אנצ'נץ'

**אנצ'נץ**' (בהונגרית: **Encsencs**) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.

בדומה ליישובים רבים באירופה, גם אוכלוסיית אנצ'נץ' קטנה בעשרות השנים האחרונות, מ-1,985 תושבים בשנת 1990 עד 1,851 תושבים בשנת 2020.

אחרי מלחמת העולם הראשונה היה הכפר לתקופה קצרה שטח בשליטת רומניה.

הכפר ואזורו מיושבים לסירוגין מאז המאה ה-14

## יהודי אנצ'נץ'
יהודי ראשון הוזכר בכפר כבר משנת 1747, אך יהודים רבים החלו להתיישב באנצ'נץ' בסוף המאה ה-18. רובם היו סוחרים ובעלי מלאכה, ואחדים בעלי משקים זעירים. הקהילה התארגנה באמצע המאה ה-19.

בזמן הקרע ביהדות הונגריה בשנת 1869 לאחר קונגרס יהודי הונגריה, הצטרפה הקהילה לזרם האורתודוקסי שסירב לקבל את תקנות הקונגרס. במקום היו שני בתי עלמין, בית כנסת ו"חדר".

בשנת 1885 הייתה הקהילה היהודית כפופה לרב של נירבאטור.

במלחמת העולם הראשונה נפלו שניים מיהודי הכפר בקרבות, באותו זמן כיהן בכפר שופט מהקהילה היהודית. יחסי התושבים ליהודי הכפר היו טובים ובשנת 1930 כשהפקיעו השלטונות את שטחי היהודים והציעום למכירה, לא שיתפו תושבי הכפר פעולה עם המכירה. ובשנת 1940 כשהואשם אחד מיהודי הכפר בבגידה, העידו לטובתו אנשי הכפר הלא יהודים והוא שוחרר.

בשנת 1941 גויסו עשרה צעירים מהקהילה לשרות העבודה (עבודות כפייה עבור הצבא ההונגרי). בשנת 1944, אחרי כניסת הגרמנים להונגריה, הועברו יהודי אנצ'נץ' למחנה הריכוז בנירייש  ומשם שולחו למחנה ההשמדה אושוויץ.

## לקריאה נוספת
*אנצ'נץ' בפנקס הקהילות הונגריה, עמוד 159

## קישורים חיצוניים

* 
* 
* 
* עדות של ניצולת שואה ילידת אנצ'נץ'

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
פולקסווגן מולטיוואן T7

**פולקסווגן מולטיוואן T7** (באנגלית: **Volkswagen Multivan T7**) היא מסחרית במרכב מיניוואן, שמיוצרת על ידי פולקסווגן משנת 2021. היא הוצגה ביוני 2021.

## עיצוב
העיצוב החדש מציג מראה מודרני, היא עברה הסבה להסעת נוסעים בפאר. בתוך בתא הנוסעים העיצוב מציג, דשבורד בעיצוב חדש, מרווח לרגליים, מרבית הכפתורים הוחלפו במשטחי מגע, לוח מחוונים דיגיטלי בקוטר 10.25 אינץ', מסך מגע המציג את המולטימדיה בקוטר 10 אינץ'. כמו בכל דגמי המולטיוואן רוכשי הדגם יוכלו לבחור מספר קונפיגורציות ישיבה לחלל תא הנוסעים, החל מחמישה מושבים נפרדים הנעים על מסילה, ועד לחדר ישיבות עם ארבעה מושבים נפרדים הכוללת מושבי שורה שנייה נגד כיוון הנסיעה ושולחן עבודה מתקפל במרכז החלל.

## מפרט טכני
עקב השימוש בפלטפורמה MQB של פולקסווגן ישנה אפשרות להוסיף מערכת הנעה היברידית פלאג-אין. היא משווקת עם שלוש יחידות הנעה. בהמשך תצרף פולקסווגן מנוע דיזל בהספק של 150 כ"ס.
* הנעה היברידית המשלבת בין מנוע בנזין בנפח 1.4 ליטר טורבו עם מנוע חשמלי, שניהם מספקים יחד 218 כ"ס. סוללת ליתיום-יון בקיבולת 13.0 קוט"ש המספקת טווח נסיע החשמלי של 50 ק"מ.
* מנוע בנזין בנפח 1.5 ליטר טורבו המספק כ-136 כ"ס.
* מנוע בנזין בנפח 2.0 ליטר טורבו במספק כ-204 כ"ס. לשני מנועי הבנזין תיבת הילוכים כפולת מצמדים בעלת שבעה הילוכים.

## קישורים חיצוניים

## הערות שוליים

מולטיוואן T7
קטגוריה:מכוניות היברידיות
קטגוריה:מיניוואנים
קטגוריה:דגמי מכוניות שהושקו ב-2021
ב.מ.וו ix

**ב.מ.וו ix** (באנגלית: **BMW ix**) היא מכונית חשמלית קומפקטית במרכב קרוסאובר בעלת חמישה מקומות, שמיוצרת על ידי ב.מ.וו משנת 2021. היא הוצגה בנובמבר 2020, והושקה בארצות הברית ביוני 2021, בישראל היא הושקה ב-31 בדצמבר 2021. ה-ix היא "ספינת הדגל" הטכנולוגית של ב.מ.וו. ה-ix כולל 59.9 ק"ג של פלסטיק ממוחזר, זאת חלק מהמאמץ של ב.מ.וו ל"עולם נקי".

הב.מ.וו ix מתחרה במרצדס-בנץ EQC ובטסלה מודל Y.

## היסטוריה
ב.מ.וו ix הוצגה לראשונה בתערוכת הרכב של פריז בספטמבר 2018 כמכונית קונספט בשם **ב.מ.וו Vision iNEXT קונספט**, שהציגה יכולות אוטונומיות חדשות שלא היו ברכבי ב.מ.וו עד כה.

ב-1 ביולי 2016 הודיעה ב.מ.וו רשמית על הקמת מיזם משותף עם החברות מובילאיי ואינטל, לפיתוח מכונית אוטונומית שתוצג בשנת 2021.

## עיצוב
הב.מ.וו ix מזכירה מעט את ב.מ.וו X3, העיצוב החדש מבוסס על פלטפורמה מיוחדת של ב.מ.וו למכוניות חשמליות. הפגוש הקדמי קיבל את העיצוה החדש לפגושי ב.מ.וו. בפנים המכונית יש המכנים את העיצוב כ"כניסה לטרקלין", מושבי המכונית והדשבורד מכוסים בבד ועור בצבעי חום ותכלת משולבים, ממשק השליטה בין המושבים משלב חומרים טבעיים כגון עץ וזכוכית אך באמצעות טכנולוגיה מתקדמת משטחי העץ כוללים "כפתורים" רגישים למגע. מסך מגע המשלב תחת מסגרת אחת את המסך המציג את המולטימדיה ואת לוח המחוונים, המסך שמציג את המולטימדיה בקוטר 14.1 אינץ' ולוח המחוונים הדיגיטלי בקוטר 12.3 אינץ'. החישוקים בקוטר 20 עד 22 אינץ' חושפים עיצוב מורכב בצביעה דו גונית.

## מפרט טכני
ב.מ.וו משווקת את הב.מ.וו ix עם שתי יחידות הנעה.

* **iX xDrive50:** שני מנועים חשמליים המספקים יחד 500 כ"ס. היא מאיצה מ-0 ל-100 קמ"ש בתוך 5.0 שניות ומגיעה למהירות מרבית מוגבלת אלקטרונית של-200 קמ"ש. סוללת ליתיום-יון מפיתוח עצמאי של ב.מ.וו בקיבולת 100 קוט"ש המספקת טווח נסיעה חשמלי של 600 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10% ל-80% בתוך 11 שעות, או במטען ציבורי מהיר בקיבולת 200 קילוואט המטעין את הסוללה מ-10% ל-80% בתוך פחות מ-31 דקות.
* **iX xDrive40****:** שני מנועים חשמליים המספקים יחד 300 כ"ס. היא מאיצה מ-0 ל-100 קמ"ש בתוך 6.0 שניות ומגיעה למהירות מרבית מוגבלת אלקטרונית של-200 קמ"ש. סוללת ליתיום-יון מפיתוח עצמאי של ב.מ.וו בקיבולת 76.6 קוט"ש המספקת טווח נסיעה חשמלי של 425 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10% ל-80% בתוך 8 שעות, או במטען ציבורי מהיר בקיבולת 200 קילוואט המטעין את הסוללה מ-10% ל-80% בתוך פחות מ-31 דקות.

## יכולות אוטונומיות
כשב.מ.וו הציגה את הקונספט ויז'ן iNEXT היא הבטיחה שכשגרסת הייצור תוצג יהיה לה יכולות אוטונומיות ברמה 3, בפועל ה-ix ללא יכולות אוטונומיות, עקב שהשימוש ברמה 3 באירופה מותרת אך ורק מתחת ל-60 קמ"ש מעל זה כבר אסור לנסוע באופן אוטונומי. מנכ"ל ב.מ.וו אמר, שהם יכלו להשים במערכת יכולות אוטונומיות ברמה 2 שאז הנהג חייב להיות על ההגה אך ההבדל הטכנולוגי בין רמה 2 לרמה 3 הוא עצום, הילכך העדפנו שכרגע לא יהיה לה יכולות אוטונומיות, אבל בהמשך נצרף את היכולות האוטונומיות ברמה 3 למכונית.

## גלריה

קובץ:BMW iNEXT IAA 2019 JM 1407.jpg|דגם הקונספט
קובץ:BMW iX IAA 2021 1X7A0241.jpg|מבט קדמי
קובץ:BMW iX IAA 2021 1X7A0208.jpg|מבט אחורי
קובץ:BMW iX IAA 2021 1X7A0265.jpg|פנים


## קישורים חיצוניים

* 

## הערות שוליים

ix
קטגוריה:קרוסאובר
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2020
ix
תחנת נובוסלובודסקאיה

**נובוסלובודסקאיה** (ברוסית: **Новослободская**) היא תחנת הרכבת התחתית של מוסקבה בקו קולצביה.

תחנת נובוסלובודסקאיה נפתחה ב-30 בינואר 1952, והיא קרויה על שם רחוב בשם זהה.

התחנה ממוקמת ברובע טברסקוי, ויש לה מעבר לתחנת מנדלייבסקאיה של קו סרפוחובסקו-טימיריאזבסקאיה.

התחנה ממוקמת בין תחנת בלרוסקאיה ופרוספקט מירה.

## גלריה

קובץ:Moscow Novoslobodskaya metro entrance asv2019-06.jpg|לובי התחנה  
קובץ:Перронный зал ст. м. Новослободская.jpg|ויטראז'ים בתחנה 


## קישורים חיצוניים

## הערות שוליים

נובוסלובודסקאיה
יחסי הממלכה המאוחדת – סאו טומה ופרינסיפה

**יחסי הממלכה המאוחדת–סאו טומה ופרינסיפה** הם יחסי החוץ בין הממלכה המאוחדת וסאו טומה ופרינסיפה.

## סקירה כללית
שתי המדינות כוננו יחסים דיפלומטיים בשנת 1975, לאחר שסאו טומה ופרינסיפה קיבלה את עצמאותה מפורטוגל. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* סאו טומה ופרינסיפה אינה מיוצגת בבריטניה לא בדרג השגרירות ולא בדרג הקונסוליה.
* בריטניה מיוצגת בסאו טומה ופרינסיפה באמצעות שגרירותה בלואנדה, אנגולה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה – סאו טומה ופרינסיפה

**יחסי גרמניה–סאו טומה ופרינסיפה** הם יחסי החוץ בין גרמניה וסאו טומה ופרינסיפה.

## סקירה כללית
סאו טומה ופרינסיפה כוננה יחסים דיפלומטיים עם גרמניה המזרחית וגרמניה המערבית בשנת 1975, מיד לאחר קבלת עצמאותה מפורטוגל, והיחסים התגברו לאחר איחוד גרמניה מחדש בשנת 1990.

## יחסים כלכליים
היחסים הכלכליים בין גרמניה לסאו-טומה אינם מפותחים במיוחד. לדוגמה, היצוא הגרמני לסאו טומה ופרינסיפה הסתכם ב-0.3 מיליון דולר בלבד בשנת 2014, בעוד שהיבוא ממה שהיה פעם יצרן הקקאו הגדול בעולם לגרמניה הסתכם באותה תקופה ב-0.8 מיליון דולר.

שגרירות גרמניה בליברוויל, האחראית על סאו טומה ופרינסיפה, מימנה עד כה כמה פרויקטים קטנים בפיתוח כפרי ובקידום פרויקטים חינוכיים וקבוצות נשים. קשרים כלכליים משמעותיים יותר צפויים ברגע שניתן יהיה להפיק נפט במאגרים המשוערים במפרץ גינאה, שחלק ניכר מהם נמצא בשטח סאו טומה ופרינסיפה.

התיירות בסאו טומה ובפרינסיפה התרחבה מאז שנות ה-90. מספר בתי מלון ומתחמי נופש כבר קיימים, כולל השקעות גרמניות מראשיתה.

## נציגויות דיפלומטיות
* סאו טומה ופרינסיפה מיוצגת בגרמניה לבאמצעות שגרירותה בבריסל, בלגיה, ובנוסף מחזיקה קונסוליה בברמן.
* גרמניה מיוצגת בסאו טומה ופרינסיפה באמצעות שגרירותה בליברוויל, גבון, ובנוסף מחזיקה קונסוליית כבוד בסאו טומה.

## קישורים חיצוניים

* יחסי גרמניה–סאו טומה ופרינסיפה באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה – סאו טומה ופרינסיפה

**יחסי טורקיה–סאו טומה ופרינסיפה** הם יחסי החוץ בין סאו טומה ופרינסיפה וטורקיה.

## יחסים דיפלומטיים
לטורקיה מערכת יחסים עם סאו טומה ופרינסיפה המשתרעת על פני יותר מ-300 שנה. היחסים החלו עם הגעתם של יהודים ספרדים לאימפריה העות'מאנית, שם הם ניצלו את הקשרים שלהם עם יהודים ספרדים אחרים, כולל האנוסים שבאו לבסס נוכחות חוף יהודית בסאו טומה ובפרינסיפה כלאנסדוס. בשנת 1672, עם הקמת האינקוויזיציה הפורטוגזית בסאו טומה ופרינסיפה, אירע גל הגירה של יהודים ספרדים ואנוסים לאימפריה העות'מאנית.

היחסים בין המדינות התחזקו בשנת 1977 כאשר טורקיה שיתפה פעולה עם אמנת לומה ובהמשך להסכם קוטונו להעברת סיוע פיתוח לסאו טומה ופרינסיפה וקרנות להקל על שיקום סאו טומה.

## יחסים כלכליים
* נפח הסחר בין שתי המדינות עמד על 2.3 מיליון דולר בשנת 2019.

## נציגויות דיפלומטיות
* טורקיה מיוצגת בסאו טומה ופרינסיפה באמצעות שגרירותה בליברוויל, גבון.
* סאו טומה ופרינסיפה מיוצגת בטורקיה באמצעות שגרירותה בליסבון, פורטוגל.

## הערות שוליים

קטגוריה:ערכים ללא קטגוריות פיזיות - יחסי חוץ
מגדל (שיר)

"**מּגדל**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-22 באפריל 2015, על ידי חברת התקליטים הפי"ל, כסינגל החמישי מתוך האלבום. הסינגל הבא שהוציאה אחריו הוא "זיכרון ישן", שיצא לאור ביולי 2015.

השיר הגיע למקום השני במדיה פורסט והתשיעי ברשת ג'.

## רקע וכתיבה
השיר נכתב על ידי אסף אטדגי והופק על ידי חן יעקובסון וגיא בן חמו. על השיר אמרה: "זה אחד הטקסטים הכי טובים שקיבלתי, אבל אם היית שואלת אותי לפני כמה שנים אם הייתי שרה אותו, התשובה היא לא". בהמשך, הצהירה כי: "זה שיר שאומר 'תבקש שארצה רק אותך ואולי אהיה לשנייה מתמסרת. ואברח ואומר לא ארצה לעולם, ואחר כך אהיה מתייסרת'. זה כל כך אנחנו בתור נשים. אנחנו רוצות אותם ואז כשהם רוצים אותנו, אנחנו אומרות לא ואחר כך מתייסרות".

## וידאו קליפ
הווידאו קליפ הרשמי של השיר פורסם ב-18 במאי 2015, חודש לאחר צאתו של השיר כסינגל. בתחילת הקליפ, ניתן לראות את בוסקילה וגבר נוסף, נכנסים לחדר מסוים. עם זאת, ניתן לראות את הצל שלהם בלבד. בהמשך, ניתן לראות את בוסקילה ולאורכו של הקליפ, ניתן לראות גם נשים נוספות ששרות את השיר.

נכון למאי 2021, מונה הצפיות של הקליפ עומד על למעלה מ-40,000 צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי אסף אטדגי
קטגוריה:שירים עם נושאים פמיניסטיים
קטגוריה:שירים על כאב לב
קטגוריה:שירים על רכבות
יחסי מקסיקו – סאו טומה ופרינסיפה

**יחסי מקסיקו–סאו טומה ופרינסיפה** הם יחסי החוץ בין מקסיקו וסאו טומה ופרינסיפה.

## סקירה כללית
מקסיקו סאו טומה ופרינסיפה כוננו יחסים דיפלומטיים בשנת 1989. היחסים הבילטרליים בין שתי המדינות הוא בעיקר בפורומים רב-צדדיים.

בנובמבר 2010 שלחה ממשלת סאו טומה ופרינסיפה משלחת בת שישה חברים להשתתף בכנס שינויי האקלים של האו"ם בשנת 2010 בקנקון, מקסיקו.

## נציגויות דיפלומטיות
* סאו טומה ופרינסיפה אינה מיוצגת במקסיקו לא בדרג השגרירות ולא בדרג הקונסוליה.
* מקסיקו מיוצגת בסאו טומה ופרינסיפה באמצעות שגרירותה באו"ם בניו יורק, ארצות הברית.

## הערות שוליים

קטגוריה:ערכים ללא קטגוריות פיזיות - יחסי חוץ
ככה בלי שלום

"**ככה בלי שלום**" הוא שיר שהוקלט על ידי הזמרת-יוצרת הישראלית שרית חדד. השיר יצא לאור ב-22 במרץ 2021, על ידי חברת התקליטים די-מיוזיק, כסינגל שלא מתוך אלבום. ב-3 במאי באותה השנה, יצאה גרסה אקוסטית רשמית לשיר, שבוצעה על ידי חדד ביחד עם כותב ומפיק השיר, אושר כהן.

השיר הגיע למקום השמיני במצעד הרשמי של גלגלצ.

## רקע וכתיבה
השיר נכתב והופק על ידי שרית חדד ואושר כהן. ברדיו קליל לים התיכון כתבו: "חדד לוקחת עוד צעד פנימה לעולם הכתיבה, הלחן ואחורי הקלעים בכל דבר בו היא נוגעת אומנותית ובסטייל שלה הופכת כל דבר לחותמת הייחודית שלה מהביצוע, הלחן, השירה, הבימוי, ההפקה כשלצידה אנשי צוות מדהימים אותם בחרה בקפידה ויחד יוצרים לנו אינסוף הפתעות אומנותית". זה השיר הראשון שחדד מוציאה בשנה זו והשיר הראשון שכתבה מאז השיר "יש בך" שיצא במסגרת הפסטיגל.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-350,000 השמעות.

## וידאו קליפ
הווידאו קליפ הרשמי של השיר פורסם ב-22 במרץ 2021, בסמוך לצאתו של השיר כסינגל. בתחילת הקליפ, ניתן לראות זוג מבצע את הפעולות היומיומית שלו. באמצע הקליפ, מגיע היחסים בין השניים לקיצם, אך הם מנסים להישאר ביחד. בקליפ של השיר מופיעה השחקנית והרקדנית דנה פרידר שכן שיתפה פעולה עם חדד בפסטיגל 2020. בקליפ של הגרסה האקוסטית ניתן לראות את חדד וכהן מבצעים את השיר יחד.

נכון למאי 2021, מונה הצפיות של הקליפים עומד על למעלה מ-8 מיליון צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי שרית חדד
קטגוריה:שירים שהולחנו על ידי אושר כהן
קטגוריה:שירים שהולחנו על ידי שרית חדד
קטגוריה:שירים שהופקו על ידי אושר כהן
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת די-מיוזיק
הרשות לאכיפת פשעים פיננסיים

**הרשות לאכיפת פשעים פיננסיים** (באנגלית: **Financial Crimes Enforcement Network**) היא סוכנות במחלקת האוצר של ארצות הברית, האוספת ומנתחת מידע על עסקאות פיננסיות במטרה להילחם בהלבנת הון מקומית ובינלאומית, במימון טרור ופשעים פיננסיים אחרים.

## יעדים
הרשות לאכיפת פשעים פיננסים הציבה בנובמבר 2013 את יעדייה המרכזיים, בניהם "להגן על המערכת הפיננסית מפני שמוש בלתי חוקי, להילחם בלהבנת הון ולקדם את הביטחון הלאומי".

## היסטוריה

הרשות לאכיפת פשעים פיננסיים הוקמה בהוראתו של מזכיר האוצר של ארצות הברית ב-25 באפריל 1990. באוקטובר 1994 אוחדה הרשות עם רשות אכיפת אחרת שפעלה בארצות הברית. ב-2002 לאחר העברת חוק הפטריוט הוכפפה הרשות באופן רשמי למחלקת האוצר של ארצות הברית.

מאז 1995, מפעילה הרשות מערכת בינה מלאכותית בשם ה-FAIS.

## ראו גם

* הרשות לאיסור הלבנת הון ומימון טרור- המקבילה הישראלית

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחלקת האוצר של ארצות הברית
קטגוריה:ארצות הברית: ארגונים משטרתיים פדרליים
מצפן (שיר)

"**מצפן**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-6 באוגוסט 2013, על ידי חברת התקליטים הפי"ל, כסינגל השני מתוך האלבום. הסינגל הבא שהוציאה אחריו הוא "לעבור את היום", שיצא לאור בנובמבר 2013.

השיר הגיע למקום השני במדיה פורסט וה-13 ברשת ג'.

## רקע וכתיבה
השיר נכתב והופק על ידי רמי קלינשטיין. יוסי חרסונסקי סקר את השיר בחיוב והצהיר כי: "מאיה בוסקילה באמצעות רמי קלינשטיין מנסה לבחון את "החיים", לחבר בין המציאות ("הרעש הגדול") הבלבול (מי צודק מי טועה, ו"החוק הוא שאין חוקים") ובין הרצון האישי להגשמה, לניצחון, להיות מושלם".

באתר פרוגי סקרו את השיר גם כן, תוך שכתבו שם כי: "אין ספק שהחודשים האחרונים היו משמעותיים למדי בחייה של בוסקילה".

## וידאו קליפ
לשיר לא פורסם וידאו קליפ רשמי, אך ב-6 באוגוסט 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-100,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה בתמונה שצולמה בשחור-לבן.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי רמי קלינשטיין
קטגוריה:שירים שהופקו על ידי רמי קלינשטיין
לשכת המיסוי והסחר באלכוהול וטבק

**לשכת המיסוי והסחר באלכוהול וטבק** (באנגלית: **Alcohol and Tobacco Tax and Trade Bureau**) הוא גוף במחלקת האוצר של ארצות הברית, המסדיר וגובה את המיסים על סחר וייבוא של אלכוהול, טבק ונשק חם בתוך ארצות הברית.

## היסטוריה
לשכת המיסוי והסחר באלכוהול וטבק הוקמה ב-24 בינואר 2003, בעקבות העברת החוק לביטחון המולדת ולאחר פיצול הגוף החדש והעברת סמוכותיו מהרשות לאכיפת נושאי האלכוהול, הטבק, הנשק וחומרי הנפץ לגוף הנפרד שהפך ללשכת המיסוי והסחר באלכוהול וטבק.

## קישורים חיצוניים
* 

## הערות שוליים

קטגוריה:מחלקת האוצר של ארצות הברית
קטגוריה:ארצות הברית: ארגונים ממשלתיים
זיכרון ישן

"**זיכרון ישן**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-8 ביולי 2015, על ידי חברת התקליטים הפי"ל, כסינגל השישי מתוך האלבום. הסינגל הבא שהוציאה אחריו הוא "השתגעתי", שיצא לאור באוקטובר 2015.

השיר הגיע למקום השלישי במדיה פורסט וה-13 ברשת ג'.

## רקע וכתיבה
השיר נכתב על ידי משה פרץ והופק על ידי יעקב למאי. באתר פרוגי סקרו את השיר וכתבו כי: "אחרי שכמעט נעלמה מחיינו, מאיה בוסקילה חוזרת עם סינגל נוסף מתוך אלבומה הרביעי המתקרב. אחרי שכבשה את המאזינים עם הסינגל הראשון מהאלבום החדש, "מגדל", מוציאה היום בוסקילה את הסינגל השני מתוכו – "זיכרון ישן"; את השיר כתב והלחין הזמר משה פרץ. יעקב למאי הפיק אותו מוזיקלית והתוצאה מצוינת ומעוררת חשק לשמוע את האלבום המלא שייצא בקרוב".

## וידאו קליפ
לשיר לא פורסם וידאו קליפ רשמי, אך ב-8 ביולי 2015, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-110,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה נראית בוסקילה כשהיא יושבת על ספה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי משה פרץ
קטגוריה:שירים שהופקו על ידי יעקב למאי
קטגוריה:שירים על נוסטלגיה
לעבור את היום

"**לעבור את היום**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-4 בנובמבר 2013, על ידי חברת התקליטים הפי"ל, כסינגל השלישי מתוך האלבום. הסינגל הבא שהוציאה אחריו הוא "לראות אותך מאושר", שיצא לאור בפברואר 2014.

השיר הגיע למקום השני במדיה פורסט וה-17 ברשת ג'.

## רקע וכתיבה
השיר נכתב והופק על ידי רמי קלינשטיין, שכתב עבורה גם את הסינגל הקודם, "מצפן". יוסי חרסונסקי סקר את השיר בחיוב והצהיר כי: "מאיה בוסקילה רוצה לרגש, להרטיט. להפעים. להסעיר. לי זה לא קרה. למה? כי יש לי תחושה של ניסיון לעבוד על מניירה, לתפור לה שיר לפי קונפקציה".

בסמוך לצאתו, סקרו אותו גם באתר האינטרנט וואלה. גם באתר האינטרנט בטריבונה פרסמו סיקור אודות השיר.

## וידאו קליפ
לשיר לא פורסם וידאו קליפ רשמי, אך ב-4 בנובמבר 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-120,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי רמי קלינשטיין
קטגוריה:שירים שהופקו על ידי רמי קלינשטיין
קטגוריה:שירים על זמן
באמצע יום

"**באמצע יום**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-2 בפברואר 2016, על ידי חברת התקליטים הפי"ל, כסינגל השמיני מתוך האלבום. הסינגל הבא שהוציאה אחריו הוא "הלב שלי עומד למכירה", שיצא לאור במרץ 2019.

השיר הגיע למקום הרביעי במדיה פורסט וה-18 ברשת ג'.

## רקע וכתיבה
השיר נכתב על ידי גל שריג והופק על ידי ירון כהן. יוסי חרסונסקי סקר את השיר ואמר כי: "המנגינה – ממש בסדר, עיבוד שמוביל אותה לשיאי הרגש. הטקסט? לא יגיע אל תוכנית הלימודים בחוג לכתיבה יוצרת. מצד אחד, היא פוחדת שישכח כמה אהבתה חצתה גבולות, מצד שני, מוכנה לוותר על חזרתו ("לא מבקשת שתחזור") אם טוב לו במקום שנמצא".

## וידאו קליפ
לשיר לא פורסם וידאו קליפ רשמי, אך ב-2 בפברואר 2016, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-275,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, ואת מילותיו של השיר.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי גל שריג
קטגוריה:שירים שהופקו על ידי ירון כהן
קטגוריה:שירים על כאב לב
טל הרצוג

**טל הרצוג** (נולד ב-1996) הוא שחקן פוקר מקצועי ישראלי ומנהל של מכללה לפוקר. הרצוג זכה במקום השני באליפות המשנה של אליפות העולם בפוקר. במהלך הקריירה זכה בסך של כמיליון דולר בטורנירי פוקר.

## קריירה
טל נולד וגדל בראשון לציון לאב איש עסקים ואם עו"ד. בהמשך עבר לגור עם משפחתו בקיסריה. את שירותו הצבאי העביר כלוחם בגדוד 202 של חטיבת הצנחנים.
בשנת 2019 עם שחרורו מצה"ל החל לעסוק בפוקר מקצועי. הרצוג משחק בשמו Tal Herzog אך בסבב העולמי הוא בחר לשחק תחת כינוי Turkey1.
בשנת 2021 עקב הקורונה עברו סבבי אליפות העולם לאינטרנט. הרצוג השתתף באליפות המשנה של אליפות העולם בפוקר וזכה במקום השני. באליפות השתתפו 6,395 שחקנים מרחבי העולם. הזכייה במקום השני הקנתה להרצוג 923 אלף דולר. עם הזכייה, הרצוג נכנס לרשימת עשרת הישראלים שהרוויחו סך פרסים של מעל מיליון דולר במהלך הקריירה. את זכייתו הרצוג זקף בהכנה המנטלית אותה עבר במסגרת הקמת מכללה לפוקר אותה הוא מנהל.

## סטטיסטיקות
פירוט הזכיות באליפות העולם בפוקר

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:חיילי חטיבת הצנחנים
קטגוריה:ישראלים שנולדו ב-1996
סלח לי

"**סלח לי**" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור ב-10 בפברואר 2013, על ידי חברת התקליטים הפי"ל, כסינגל שלא מתוך אלבום. הסינגל הבא שהוציאה אחריו הוא "אהבה אחרת", שיצא לאור במאי 2013, שלא כחלק מאלבום האולפן הרביעי שלה, נושמת; האלבום בו לא נכלל "סלח לי" לבסוף.

השיר הגיע למקום הרביעי במדיה פורסט וה-11 ברדיו אמצע הדרך.

## רקע וכתיבה
השיר נכתב על ידי טל שגב והופק על ידי יעקב למאי. יוסי חרסונסקי סקר את השיר בחיוב והצהיר כי: "תרשו לי שלא להתחשב בנתון שנשלח עם הסינגל – מאיה בוסקילה היא זוכת "חי בלה לה לנד 2". (מה זה תורם לשיר?) לעומת זאת הייתי מחפש איזשהו פסטיבל בשביל השיר הזה באגן הים התיכון, יוון, איטליה. יש כאן פוטנציאל לצאת בגדול מהלה לה לנד".

באתר המוזיקה בטריבונה כינו את השיר כ"בלדת מיינסטרים ישראלית עם ניואנסים ים תיכוניים".

## וידאו קליפ
לשיר לא פורסם וידאו קליפ רשמי, אך ב-10 בפברואר 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-215,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי טל שגב
קטגוריה:שירים שהופקו על ידי יעקב למאי
קטגוריה:בלדות פופ
אהבה אחרת

"**אהבה אחרת**" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור ב-7 במאי 2013, על ידי חברת התקליטים הפי"ל, כסינגל שלא מתוך אלבום. הסינגל הבא שהוציאה אחריו הוא "מצפן", שיצא לאור באוגוסט 2013, כחלק מאלבום האולפן הרביעי שלה, נושמת; האלבום בו לא נכלל "אהבה אחרת" לבסוף.

השיר הגיע למקום השביעי ברדיו אמצע הדרך.

## רקע וכתיבה
השיר נכתב על והופק ידי אורן עמנואל ודן פרבר. יוסי חרסונסקי סקר את השיר בשלילה והצהיר כי: "מאיה בוסקילה, בחורה בוגרת, לוקחת טקסטים מהסוג שלא הייתי מעביר בפתק לנער בתיכון בגיל 14. כמה אפשר עוד למחזר את הקיטש הממוחזר, לייצר עוד אינסטנט. המוזיקה? הטון הכמו טראגי-עצוב מקבל פסקול דאנס לקלאב. נו, טוב מי ישים לב לקונטרסט, וגם אם זה לא נדבק, יגיע לרחבת השמחות והקלאב".

## וידאו קליפ
לשיר לא פורסם וידאו קליפ רשמי, אך ב-7 במאי 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-50,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה באפקט שהכפיל אותה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים שנכתבו על ידי אורן עמנואל
קטגוריה:שירים שנכתבו על ידי דן פרבר
קטגוריה:שירים שהופקו על ידי אורן עמנואל
קטגוריה:שירים שהופקו על ידי דן פרבר
קטגוריה:שירים בעברית
גביע הטוטו 2021/2022

**[[גביע הטוטו]]** לעונת **[[עונת 2021/2022 בליגת העל בכדורגל|2021/2022]]** היא התחרות ה-37 של הגביע השלישי בחשיבותו של הכדורגל הישראלי. מכבי חיפה זכתה בתואר, לאחר שגברה במשחק הגמר על הפועל באר שבע, ובכך רשמה זכייה ראשונה מאז מעונת 2007/2008.

## שלב הבתים

10 הקבוצות שאינן משתתפות במפעלים האירופאים חולקו לשני בתים על פי אזור גאוגרפי.

### בית א'

### בית ב'

## מסלול קבוצות אירופה

ארבע הקבוצות המשתתפות בתחרויות של אופ"א מתחילות בשלב נפרד וזאת כדי להקל על הקבוצות בגלל מספר המשחקים. במשחק הראשון אלופת הליגה ומחזיקת הגביע מתמודדות ביניהן (משחק זה הוא גם משחק אלוף האלופים) ואילו במשחק השני משתתפות שתי נציגות הליגה אשר משתתפות בקונפרנס ליג. המנצחת בכל משחק מעפילה לשלב חצי הגמר.

### אלוף האלופים

### משחק האירופאיות

## משחקי הדירוג
### מקומות 14-13

### מקומות 12-11

### מקומות 10-9

### מקומות 8-7

### מקומות 6-5

## חצי הגמר

## גמר

## דירוג סופי

## ראו גם
* עונת 2021/2022 בליגת העל בכדורגל
* גביע המדינה בכדורגל 2020/2021

קטגוריה:עונות בתחרויות כדורגל בישראל
קטגוריה:2021 בישראל: כדורגל
קטגוריה:תחרויות כדורגל ב-2021